Повод за гордост в СУ „Братя Каназиреви“

На второ място бе класирано есето на деветокласника Борислав Джолев в националния конкурс за есе на тема „Защо искам да се върна присъствено в училище?“, организиран от Акварел ООД. В навечерието на Националния празник 3 март организаторите на конкурса отправиха предизвикателство към хилядите ученици в България да обяснят чрез рисунка или есе защо искат да се върнат в класната стая. След първия етап на надпреварата в три различни възрастови групи (1.-4. клас, 5.-8. клас и 9.-12. клас) чрез харесване на споделените есета и рисунки на Фейсбук страницата на организатора бяха подбрани първите 30 работи, събрали най-голям брой харесвания. След това жури от експерти определи победителите на първо и второ място според специфични критерии.

Наградата за Борислав Джолев е всъщност награда за училището: оборудване на класна стая с 26 ученически маси ADS301 с вградено Приложение SD Умен чин и 26 стола FT2800+учителско бюро. Оборудването е от последен клас, иновативно и многофункционално. С логични разсъждения, емоционален език, отлична езикова култура Борислав разкрива предимствата на присъственото обучение и заслужено печели второто място сред всички 30 финалисти в своята възрастова група.